સુરતથી બાપા ફરતાં-ફરતાં વલ્લભીપુર આવ્યા. ત્યાંથી ઢસા આવ્યા. ઢસામાં પૂ.રામદાસ બાપુ સાથે તેમનો મેળાપ થયો. એ સમયની એક ઘટના એવી છે. બાપાશ્રીએ રામદાસ બાપુને કહ્યું કે હું તારા નામે એક મોટર મગાવું છું તને વાંધો નથી ને ? રામદાસ બાપુએ ના પાડી. તેમ છતાં બાપાશ્રીએ હઠ ચાલુ રાખી. તેઓ લીલી મોટર લીલી મોટર એમ બોલતા ગયા. બાપા આ શબ્દો બોલતાં-બોલતાં સમાધિસ્થ થઇ ગયા. માત્ર અડધો જ કલાકમાં દેવલીવાળા દરબાર લીલી મોટર લઇને ત્યાં આવ્યા. સૌ કોઇ બાપાની આ હઠ સામે આ લીલી મોટર જોઇને આશ્ર્ચર્યચકિત થઇ ગયા. આ રીતે ત્યાંના લોકોએ બાપાની અંદર ભગવાનના દર્શન કર્યાં.•